TOA คว้ารางวัลชนะเลิศ “Best Innovation Award 2022” งานสถาปนิก’65
TOA เผยนวัตกรรมสีเทคโนโลยีใหม่ “TOA Organic Care” คว้ารางวัลชนะเลิศ “Best Innovation Award 2022” จากเวทีงานสถาปนิก’65
TOA เผยนวัตกรรมสีเทคโนโลยีใหม่ “TOA Organic Care” คว้ารางวัลชนะเลิศ “Best Innovation Award 2022” จากเวทีงานสถาปนิก’65
3 พ.ค. 2565

บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ตอกย้ำความเป็นผู้นำตลาดสีตัวจริง  ภายใต้แนวคิด Living Care Innovation ที่มุ่งพัฒนาและสร้างสรรค์ผลิตภัณฑ์ที่ดีต่อการอยู่อาศัยและความยั่งยืนของโลกใบนี้ ล่าสุดส่งนวัตกรรมสีเทคโนโลยีใหม่ TOA Organic Care คว้ารางวัลชนะเลิศ Best Innovation Award 2022 จากเวทีงานสถาปนิก’65 (Architect’22) โชว์ความโดดเด่นด้านนวัตกรรมสีเทคโนโลยี Bio-Based ที่สุดแห่งความปลอดภัยต่อการอยู่อาศัยของทุกชีวิตในบ้านและความยั่งยืนของโลกและสิ่งแวดล้อม รายแรกและรายเดียวในประเทศไทย ตอบโจทย์ชีวิตวิถีใหม่แบบ “Now Normal” ที่ผู้บริโภคใส่ใจเรื่องสุขภาพ และความยั่งยืนของสิ่งแวดล้อมเพิ่มมากขึ้น
นายนันทพล บุญเหลือ ผู้อำนวยการสายงานการตลาด TOA กล่าวว่า การที่ TOA ได้รับรางวัล Best Innovation Award 2022 ในครั้งนี้ ถือเป็นอีกหนึ่งความสำเร็จและเป็นเครื่องยืนยันว่า TOA มุ่งมั่นที่จะสร้างสรรค์นวัตกรรมใหม่ๆ เพื่อตอบโจทย์สิ่งที่ดีกว่าให้กับผู้บริโภคอยู่เสมอ ปลายปี 2564 ที่ผ่านมา TOA ได้นำเสนอผลิตภัณฑ์สี TOA Organic Care เข้าสู่ตลาด เพื่อรองรับพฤติกรรมผู้บริโภคที่ให้ความสำคัญกับสุขภาพ ความปลอดภัยของการอยู่อาศัยและความยั่งยืนต่อสิ่งแวดล้อมเพิ่มมากขึ้น ซึ่งผลตอบรับที่ได้ถือว่ายอดเยี่ยม เกินกว่าที่คาดไว้ สะท้อนให้เห็นว่าผู้บริโภคให้ความสำคัญกับคุณภาพสินค้าที่ส่งผลต่อความยั่งยืนและคำนึงถึงประโยชน์ ความคุ้มค่าในระยะยาวเพิ่มมากขึ้น